Referat fra bestyrelsesmødet den 8.9.2014

**Til stede, fraværende og referat**

Til stede var Finn, Helge, Annette, Preben, Helle, Birthe og Jan.

Kim var fraværende.

Jan blev referent.

**Godkendelse af referatet**

Referatet fra sidste bestyrelsesmøde blev godkendt.

**Dagsorden**

Emnet ”Face book” blev tilføjet dagsordenen.

**Skolen.**

Hele forløbet blev gennemgået.

Der var enighed om, at beboerforeningen ikke kunne have handlet anderledes, i ”kampen” for skolens overlevelse. Beboerforeningen har været meget aktiv; og hele tiden sikret, at både ”de særligt aktive” forældre og skolebestyrelsen, har haft handlemuligheder i deres ”kamp” for skolen. Vores erfaringer har været anvendt, men aktivitetsniveauet, viljen og sammenholdet, har været alt for lavt hos skolen forældre, til at ændre Byrådets holdning til Lellinge Skole.

Beboerforeningen er positiv over for at skolebygningerne anvendes til anden kommunal drift, da det sikre, at vi fortsat kan anvende skolens lokaler.

Der var også enighed om, at bestyrelsen er valgt til at træffe beslutninger mellem Årsmøder; og vi oplyser - på flere måde - om alle vores aktiviteter, så der er ikke behov for yderligere åbenhed.

Fremover skal vi være opmærksom på, at der ikke igangsættes for stor byudvikling i Lellinge, da et øget udbud i en tid med begrænset efterspørgsel, vil presse boligpriserne ned. Både de Konservative og især Venstre, talte om at igangsætte byudvikling i de mindre bysamfund i Køge, således at det blev muligt at bosætte sig der, i stedet for at bosætte sig i Stevns og Faxe kommuner. Det er bekymrende, at priserne på boliger skal presses så langt ned, så de prismæssigt kan konkurrere med priserne på Stevns og i Faxe. En sådan udvikling vil medføre et betydeligt prisfald på boliger i Lellinge, hvilket vi ikke er interesseret i, eller vil medvirke til.

Birthe vil finde ud af hvor mange boliger det vil være muligt at placere uden for transportkorridoren, således, at vi har et konkret ”tilbud” til Byrådet, når vi til efteråret skal mødes med dem om emnet. Byudvikling i området mellem Byledet og Ringstedvejen, på marken mellem redningsstationen og Lellinge Centrum, er fortsat en mulighed, da den også kan give mulighed for medfinansiering af aflastningsvejen mellem Grønnevej og Ringstedvejen ved redningsstationen.

**Nyt fra Birthe**

Birthe oplyste, at der er omkring 73.000,-kr. på kontoen; og dertil værdipapirerne.

23. oktober er der møde med revisor om regnskabsaflæggelsen.

**Lån til Seniorklubben**

Finn oplyste, at Seniorklubben har givet for store tilskud til arrangementer, så kassen er ved at være tom, her sidst på året.

Seniorklubben ønskede mulighed for at låne 5.000,-kr., hvilket der var tilslutning til.

**Årsmøde 2014**

Årsmødet afholdes den 21.11.2014.

Suppleanterne, Finn, Jan, Preben, samt også Charlotte Lee, er på valg. Finn genopstiller ikke ved valget, så vi skal alle tænke over hvem der kunne komme med. Mette og Jan udarbejder et forslag til en ny dagsorden til Årsmødet, med mere information, som f.eks. hvem der er på valg, større emner der skal debatteres, osv.

**Efterårsbanko**

Banko afholdes onsdag den 12.11.2014. På næste bestyrelsesmøde planlægges mere i detaljen.

**Møde med politikere**

Finn fremlagde et forslag, med fokus på en status på f.eks. de enkelte veje, så en aflevering til politikerne bliver lettere.

Finn fremviste den seddel - som var blevet afleveret til Venstre - som eksempel. Preben arbejder videre med opgaven.

**MOSAIK**

Jan orienterede om at et ny nummer af MOSAIK er på vej. Dertil, at der er kommet nye aktive medlemmer i MOSAIK’s bestyrelse, hvilket bl.a. har medført, at økonomien i MOSAIK nu er stærkt forbedret. Så fremtiden ser langt mere lys ud end tidligere.

Finn udarbejdet beboerforeningens indlæg i MOSAIK.

**Face book**

Mette orienterede om, at der ind imellem skrives om beboerforeningen. F.eks. har en enkelt ment, at beboerforeningens nuværende placering i Lellinge ikke var den rette.

Det er ikke muligt altid at sikre en ”rimelig fremstilling” af beboerforeningen, på de såkaldte ”sociale medier”. Se blot på debatten om en udbygning af Lellinge, som i perioder helt var afsporet og debatødelæggende, selv om den foregik på vores egen platform.

**Evt.**

Næste møde afholdes mandag den 13.10.2014 kl. 19:30.

**PS** Møderne vil fremover starte kl. 19:30, den første mandag i hver måned.